Document ID: 32004R0425

Uredba Komisije (ES) št. 425/2004
z dne 4. marca 2004
o določitvi cen Skupnosti za umik s trga in prodajnih cen za ribiške proizvode, navedene v Prilogi I k Uredbi Sveta (ES) št. 104/2000 za ribolovno leto 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trga za ribiške proizvode in proizvode iz ribogojstva [1] ter zlasti člena 20(3) in člena 22 Uredbe,
ob upoštevanju naslednjega:
(1) Uredba (ES) št. 104/2000 predvideva, da se cene Skupnosti za umik s trga in prodajne cene za vsakega od proizvodov, navedenih v Prilogi I k uredbi, določajo na podlagi svežosti, velikosti ali mase in oblike ponudbe proizvoda, tako da se uporabi pretvorbeni faktor za zadevno skupino proizvodov do zneska, ki ne presega 90 % zadevne priporočene cene.
(2) Cene za umik s trga se lahko na območjih iztovarjanja, ki so zelo oddaljena od glavnih centrov porabe v Skupnosti, pomnožijo s prilagoditvenimi faktorji. Priporočene cene za ribolovno leto 2004 so bile za vse zadevne proizvode določene z Uredbo Sveta (ES) št. 2326/2003 [2].
(3) Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Konverzijski faktorji, ki se uporabljajo za izračunavanje cen Skupnosti za umik s trga in prodajnih cen za ribolovno leto 2004 za proizvode, navedene v Prilogi I k Uredbi Sveta (ES) 104/2000, so navedeni v Prilogi I k tej uredbi.
Člen 2
Cene Skupnosti za umik s trga in prodajne cene, ki se uporabljajo za ribolovno leto 2004, ter proizvodi, na katere se nanašajo, so določeni v Prilogi II.
Člen 3
Cene za umik s trga in prodajne cene, ki se uporabljajo za ribolovno leto 2004 na območjih iztovarjanja, ki so zelo oddaljena od glavnih centrov porabe v Skupnosti, ter proizvodi, na katere se te cene nanašajo, so določeni v Prilogi III.
Člen 4
Ta uredba začne veljati dan po objavi v Uradnem listu Evropske unije.
Uporabljati se začne 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. marca 2004

Labels: 2
6